Dewleta tirke ya îşxalkere perey bi droneyê çekdarî hêrişê Kobanê kerd û hêriş de di şerwanê QSDyî şehîd bîyî. 20ê temmuze de zî hêrişê Zaxoyî kerd û hêriş de 9 kesan dinyaya xo bedilnaye.
Ciwananê Kobanê vera hêrişanê îşxalî yê dewleta tirke ya îşxalkere rayraşîyayîşêko girseyî kerd. Ciwanan çalakîya rayraşîyayîşî de sloganê sey 'Kiştox Erdogan' û 'Bimiro îxanet' vatî.
Îdarekaranê Têgêrayîşê Ciwananê Şorişgêran ê Sûrîye ra Ehmed Derwîşî çalakîye de qisey kerd û vat: ''Ma sey ciwanan û QSDyî do nêkewê dafika Erdoganî. Ciwan û şerwanî do qesasê şehîdan bigêrê. Ma do bi Şerê Şarî yê Şorişgêrî cewabêkê xurtî bidê Erdoganî.''
